OzLabs/hebrew-wiki-articles huggingface dataset:
תנאי הכרחי להתכנסות טור אינסופי

תנאי הכרחי להתכנסות טורים אינסופיים הוא שהאיבר הכללי ישאף לאפס. באופן פורמלי: אם <math>\sum_{n\,=\,1}^\infty a_n</math> מתכנס אז <math>\lim_{n\to\infty}a_n=0</math>.

==שימוש==
כאשר בודקים אם סדרה מתכנסת או מתבדרת, לרוב בדיקה זו נבדקת תחילה תנאי הכרחי זה, בשל קלות השימוש בו.

שלא כמו מבחני התכנסות, תנאי הכרחי להתכנסות אינו יכול להוכיח בעצמו שהטור מתכנס. זאת מהסיבה הפשוטה שמדובר בתנאי הכרחי אך לא בתנאי מספיק. לפיכך, הכיוון השני של המשפט אינו נכון. כלומר, לא ניתן לומר שאם <math>\lim_{n\to\infty}a_n=0</math> אז <math>\sum_{n\,=\,1}^\infty a_n</math> מתכנס. בהחלט ייתכן שהטור <math>\sum_{n\,=\,1}^\infty a_n</math> מתבדר גם אם <math>\lim_{n\to\infty}a_n=0</math>. מאידך, בזכות הקונטרה פוזיציה מותר לומר כי אם <math>\lim_{n\to\infty}a_n\ne0</math> או <math>a_n</math> מתבדרת, אז הטור <math>\sum_{n\,=\,1}^\infty a_n</math> מתבדר.

===דוגמה===
הסדרה ההרמונית <math>a_n=\frac1n</math> היא דוגמה ידועה לסדרה שסכומה מתבדר, אף על פי שהאיבר הכללי שלה שואף לאפס. באופן כללי, לפי "מבחן ה-p" מתקיים עבור הטור ההרמוני המוכלל <math>\sum_{n\,=\,1}^\infty\frac{1}{n^p}</math> כי
*אם <math>p\le0</math> אז הטור מתבדר.
*אם <math>0<p\le1</math> אז הטור מתבדר לפי מבחן האינטגרל.
*<math>p>1</math> אז הטור מתכנס לפי מבחן האינטגרל.
באופן זה ניתן לראות כי למרות שהאיבר הכללי שואף לאפס, הטור יכול להתכנס או להתבדר.

==הוכחה==
נגדיר את הסדרה <math>S_n=\sum_{k\,=\,1}^n a_k</math> כסדרת הסכומים החלקיים של הסדרה <math>a_n</math>.

מההנחה כי <math>\sum_{n\,=\,1}^\infty a_n</math> מתכנס נובע שהסדרה <math>S_n</math> מתכנסת. כלומר קיים <math>L\in\R</math> עבורו <math>\lim_{n\to\infty}S_n=L</math>.

נשים לב כי <math>S_n-S_{n-1}=(a_1+\cdots+a_n)-(a_1+\cdots+a_{n-1})=a_n</math>, אזי:

:<math>\lim_{n\to\infty}a_n=\lim_{n\to\infty}(S_n-S_{n-1})=\lim_{n\to\infty}S_n-\lim_{n\to\infty}S_{n-1}=L-L=0</math>

אז מטרנזיטיביות השוויון <math>\lim_{n\to\infty}a_n=0</math>.

==קישורים חיצוניים==
*

==הערות שוליים==

קטגוריה:הוכחות
קטגוריה:תורת הטורים
Ghostwire: Tokyo

Ghostwire: Tokyo (ביפנית: ゴーストワイヤー：東京; בתעתיק לעברית: גוֹסוּטוֹוָאיִיַה: טוֹקִיוֹ; בתרגום חופשי לעברית: רוח רפאים: טוקיו) הוא משחק וידאו מסוגת פעולה-הרפתקאות שפותח על ידי Tango Gameworks ומופץ על ידי Bethesda Softworks, אשר יצא לאור ב-25 במרץ 2022 למערכת ההפעלה Microsoft Windows ולקונסולת המשחקים פלייסטיישן 5.

== משחקיות ==
Ghostwire: Tokyo הוא משחק מסוגת הפעולה-הרפתקאות אשר משוחק מנקודת מבט של גוף ראשון. השחקן יכול להשתמש ביכולות על-טבעיות על מנת להביס את הרוחות אשר רודפות את טוקיו. במאי מערכת הקרב, שיניצ'ירו הארה מתאר את מערכת הקרב בתור , כאשר השחקן משתמש בתנועות ידיים המדמות קוג'י-קירי על מנת להטיל קסמים. כאשר אויב מאבד את רוב נקודות החיים שלו, הליבה שלו נחשפת והשחקן יכול להשתמש במהלכי קטילה כדי להרוס את הליבה ובכך להביס את הרוח.

== עלילה ==
אירוע מסתורי גורם להיעלמותם של כמעט כל תושבי טוקיו ורוחות חוצניות (אשר מכונות "מבקרים", Visitors) פלשו לעיר. אקיטו, הפרוטגוניסט של המשחק, אחוז דיבוק בידי רוח בולש המכונה KK, אשר לה יש אג'נדה משלה ומקנה לאקיטו כוחות על-טבעיים. בעוד קיטו נלחם ברוחות אשר רודפות את העיר, הוא נתקל בחבורת לובשי מסכות האניה שייתכן והם יכולים לחשוף את הגורמים לאירועים המסתוריים שמתרחשים בעיר.

== פיתוח ==
ביוני 2019, במהלך מסיבת העיתונאים של Bethesda Softworks בכנס E3 2019, שינג'י מיקאמי ובמאית הקרייטיב יקומי נאקאנורה הכריזו על Ghostwire: Tokyo, משחק פעולה-הרפתקאות בעל אלמנטים של אימה. בספטמבר של אותה השנה, נאקאנורה התפטרה מחברת Tango Gameworks לאחר 9 שנות עבודה. בניגוד לסדרת משחקי הווידאו The Evil Within, Ghostwire הוא בעיקרו פעולה-הרפתקאות במקום הישרדות אימה, אף שלמשחק יש עדיין אלמנטים של אימה. שיניצ'ירו הארה, שעבד על מערכת הקרב של דום (2016), הצטרף לחברת Tango על מנת לעזור לצוות הפיתוח לפתח את מערכת הקרב. על פי הארה, מערכת הקרב הושפעה רבות מקוג'י-קירי ומאמנויות לחימה רבות, מה שאיפשר לצוות . המשחק יצא לאור למערכת ההפעלה Microsoft Windows ולקונסולת המשחקים פלייסטיישן 5 ב-25 במרץ 2022.

ב-21 בספטמבר 2020, חברת האם של Bethesda Softworks, ZeniMax Media וחברת מיקרוסופט הכריזו כי מיקרוסופט מתכוונת לקנות את ZeniMax ואת כלל חברות הבת שלה, כולל Tango Gameworks, תמורת 7.5 מיליארד דולר אמריקני ולהפוך את חברות הפיתוח לחלק מחטיבת הפיתוח משחקי הווידאו של מיקרוסופט, Xbox Game Studios, כאשר הרכישה הושלמה ב-9 במרץ 2021. פיל ספנסר, מנכ"ל Xbox Game Studios ציין כי העסקה לא תשפיע על התכנון של Ghostwire: Tokyo לצאת כאקסלוסיב לקונסולת המשחקים פלייסטיישן 5 וכן כי המשחק בסופו של דבר ייצא לאור גם לקונסולות ה-Xbox לפחות שנה אחת לאחר השקת המשחק.

== קישורים חיצוניים ==
* 

* 

== הערות שוליים ==

קטגוריה:משחקי וידאו דיסטופיים
קטגוריה:משחקי הרפתקה ממוחשבים
קטגוריה:משחקי יריות ממוחשבים (גוף ראשון)
קטגוריה:משחקי עולם פתוח ממוחשבים
קטגוריה:משחקי וידאו משנת 2022
קטגוריה:משחקי Windows
קטגוריה:משחקי פלייסטיישן 5
קטגוריה:משחקי פעולה-הרפתקאות
קטגוריה:משחקי וידאו שפותחו ביפן
אימפרסיוניסטים ונטורליסטים הונגרים

קארוי פרנצי - קיץ ([[1901)]]
[[יוז'ף ריפל-רונאי : הארמון של קרטוייש (בערך 1907)]]
האימפרסיוניסטים ונטורליסטים הונגרים (בהונגרית: Magyar Impresszionisták és Naturalisták Köre בראשי תיבות: MIÉNK; בשם המלא: חוג האימפרסיוניסטים והנטורליסטים ההונגרים) הייתה אגודת אמנים חשובה שפעלה בין השנים 1908 עד 1911. כארבעים אחוזים ממייסדיה וחבריה היו יהודים.

== היסטוריה ==
האגודה אורגנה על ידי קארוי פרנצי, פאל סיניאי מרשה ויוז'ף ריפל-רונאי במאי 1907. היא הוקמה בפועל באוקטובר עם 17 חברים מייסדים. בנוסף לאמור לעיל, יאנוש ואסארי, אישטוואן צ'וק וקארוי קרנשטוק הצטרפו גם הם למייסדים, כך שהם הפכו לעשרים. בלה איוואני-גרינוולד, אישטוואן רטי, ואלר פרנצי, אוסקר גלאץ ודיולה קוסטולאני-קאן ייצגו את מושבת האמנים של באיה מארה. השתתפו גם אדולף פניאש, גוסטב מדיאר מנהיימר ואחרים. בלה צובל ואדן מארפי התקבלו לאגודה כחברים מייסדים של הדור הצעיר שביקר, למד ועבד בפריז. ברור מהרשימה שכפי שניסח זאת יוז'ף ריפל-רונאי, זו הייתה "חברה קואליציונית"<ref>"Azt hiszem, amint a nevekből is látni koalíciós a társaság. Ilyen is van, olyan is." Rippl-Rónai József levele Rippl-Rónai Ödönhöz. 1908. január 10. MNG Adattár, ltsz.: 20408/1979/16/a</ref>, שבה לקחו חלק האנשים המבוגרים של נאג'באניה, כמו גם נציגי הנטורליזם במישור ההונגרי הגדול וגם נציגי האגודה "הפראים ההונגרים". פאל סיניאי מרשה נבחר לנשיא האגודה (היה הבכיר בקבוצת הציירים) ומושבם היה בית הקפה היפני בבודפשט.

מטרת האגודה הייתה לאחד ציירים נטורליסטים ואימפרסיוניסטים ולארגן תערוכות מדי שנה. התערוכה הראשונה שלהם נערכה בינואר 1908 והשנייה שנה לאחר מכן. הם הזמינו 15 ציירים צעירים לתערוכה השנייה שלהם, בעיקר מ"הפראים ההונגרים". כך, בין הקו הניאו של מושבת האמנים של באיה מארה הציגו גזה בורנמיסה, טיבור בורומיסה, שאנדור גלימברטי, אנדראש מיקולה, וילמוש פרלרוט-צ'אבה, שאנדור ציפר ומבין הציירים של השמונה המאוחרים יותר, לאיוש טיהאני, דז'ה ציגאני, דז'ה אורבן, ברטלן פור הציגו בתערוכה. צעירי התערוכה שוכנו במפלס נפרד בסלון הלאומי וציוריהם המקורבים לפוביזם עוררו זעם מצד המבקרים, שגם פילגו במשך הזמן את חברי MIÉNK. כבר אז אנשים רבים חשבו, כולל הצייר-מבקר השמרני לאסלו קזדי-קובאץ', שהמודרניסטים ביותר יעזבו בקרוב את האגודה: "... אבל שום דבר אינו קבוע. והלשונות הרעות סיפרו שקרנשטוק טומן את הזרע של האר נובו הנוסף שיפרוץ מהאגודה ויהווה קבוצה חדשה של אמנים תחת השם "מחפשים" או שם אחר"<ref>(Kézdi): A MIÉNK Új kiállítása. In: Pesti Hírlap, 1909. február 14. 9.</ref> בסוף השנה, המחפשים - שנקראו מאוחר יותר השמונה - אכן פרצו באמת מתוך קבוצת MIÉNK והציגו את ציוריהם בעצמם תחת הכותרת "תמונות חדשות". MIÉNK הציגו את התערוכה השלישית שלהם ב-1910, כבר ללא המודרניסטים והאגודה התפרקה בהמשך השנה. (בשנת 1920, חברי MIÉNK שלא הצטרפו לשמונה ואחר כך ל"אגודת אמנים חדשה" בראשי תיבות KÚT מצאו את מקומם באגודת פאל סיניאי מרשה).

== חברים מייסדים ==

== לקריאה נוספת ==
* Réti István: A nagybányai művésztelep. Budapest, 1994. (אישטוואן רטי: מושבת האמנים של באיה מארה)
* Művészeti lexikon III. (L–Q). Főszerk. Zádor Anna, Genthon István. 3. kiad. Budapest: Akadémiai. 1983.(לקסיקון אמנות הונגרי)
* Tímár Árpád: A MIÉNK művészegyesület története a korabeli sajtóban. I–II. Művészettörténeti Értesítő, 57. 2008. 47–82., 249–286.
== הערות שוליים ==

קטגוריה:כפר אמנים
קטגוריה:אמנות חזותית
קטגוריה:הונגריה: תרבות
קטגוריה:יהדות הונגריה
יחסי איטליה – כורדיסטן העיראקית

יחסי איטליה–כורדיסטן העיראקית הם היחסים הדו-צדדיים שבין הרפובליקה האיטלקית לבין כורדיסטן העיראקית. לאיטליה יש קונסוליה כללית בארביל<ref name=":0"></ref>, ולכורדיסטן העיראקית נציגות ברומא<ref name=":1"></ref>. היחסים מתוארים כחזקים, ולאיטליה ישנה נוכחות בכורדיסטן העיראקית<ref></ref>. בשנת 2018, כ-800 חיילים איטלקים פעלו בשטחי כורדיסטן העיראקית.

== היסטוריה ==
היחסים בין האיטלקים לכורדים החלו כאשר הגנרל הרומאי פומפיוס פלש לשטחי מערב וצפון עיראק מידי קרטיגיני באימפריה הפרתית. בשנת 69 לפנה"ס, זרביינוס (Zarbienus), מלך קרטיגיני, תכנן למרוד כנגד טיגראנס הגדול, משליטי ממלכת ארמניה העתיקה. הוא שוחח עם אפיוס קלאודיוס פולכר, פוליטיקאי רומאי וביקש עזרה ממדינתו. אך לבסוף, התוכנית נחשפה וזרביינוס נרצח על ידי טיגראנס. לאחר המקרה, לוקיוס ליקיניוס לוקולוס, קונסול רומאי, בנה אנדרטה לכבוד זרביינוס ולאחר מכן, כבש את קרטיגני.

לאחר הצלחתו של פומפיוס בכיבוש ארמניה וקצת מממלכת פונטוס, פראטס השלישי, מלך האימפריה הפרתית, החל לחשוש מפני הסכם שלום עם הרומאים. למרות זאת, פומפיוס דרש את אזור קרטיגיני. הוא שלח מספר שליחים, אך לאחר שראה כי אינו מקבל תשובה, שלח את לוקיוס אפרניוס, קונסול רומאי, שהביס את קרטיגיני ללא קרבות.

=== כיום ===
ביקורים רבים נערכו בין איטליה לכורדיסטן העיראקית. בנובמבר 2005, מסעוד בארזאני, נשיא כורדיסטן העיראקית לשעבר, ביקר את סילביו ברלוסקוני, ראש הממשלה האיטלקי. הוא נפגש איתו בשנית בשנת 2009. בספטמבר 2012, נפגש בארזאני עם ג'וליו טרצי, שר החוץ האיטלקי, ברומא כדי לדון על הקשרים הכלכליים והתרבותיים בין שתי המדינות<ref></ref>. הביקור האחרון נערך בפברואר 2020, כאשר מסרור בארזאני, ראש ממשלת הממשלה האזורית של כורדיסטן, נפגש עם הנשיא האיטלקי ג'וזפה קונטה.

שתי המדינות חתמו על הסכם סביבתי ביולי 2017.

==== סיוע צבאי איטלקי לכורדיסטן העיראקית ====

בדצמבר 2015, ראש ממשלת איטליה לשעבר, מתאו רנצי, שלח כ-450 חיילים לכורדיסטן העיראקית, כדי להגן על סכר מוסול. נכון לינואר 2017, החיילים האיטלקים אימנו כ-7,000 חיילים כורדים<ref></ref>.

== נציגויות ==
* לאיטליה קונסוליה כללית בבירה האוטונומית ארביל<ref name=":0" />.
* לכורדיסטן העיראקית נציגות בבירה רומא<ref name=":1" />.

== ראו גם ==
* יחסי החוץ של איטליה
* יחסי איטליה–עיראק

== הערות שוליים ==
קורמורן הכתר

קורמורן הכתר (שם מדעי: Microcarbo coronatus) הוא מין של קורמורן השוכן לאורך זרם אנגולה באפריקה הדרומית בטווח שבין סווקופמונד, בירת נמיביה לכף אגולס - הנקודה הדרומית ביותר באפריקה, הנמצאת בדרום אפריקה במקום המפגש של האוקיינוס האטלנטי והאוקיינוס ההודי. בעבר המין נחשב לתת-מין של קורמורן קנים, השייך כמוהו לסוג קורמורן קטן.

==תיאור==
זהו קורמורן קטן יחסית המגיע לאורך 50 עד 55 ס"מ ולמשקל של 400 גרם בלבד. הוא בעל נוצות שחורות עם עיניים ופנים אדומות וציצה זקורה בקדמת המקור הצהוב. הכנפיים חומות-כהות משורטטות ושאר הגוף שחור. הקורמורן הוא מעופף מגושם מעט אך שחיין וצוללן מוצלח.

הוא חי לאורך החופים של נמיביה ודרום אפריקה בנקודת המפגש של האוקיינוס האטלנטי והאוקיינוס ההודי באזורים ממוזגים וסוערים, אך עשירי דגה. הטרף מורכב מדגים איטיים וחסרי חוליות אותם הוא לוכד בין הסלעים או ביערות קלפ שופעים. 

הקורמורן מקנן בקבוצות קטנות יחסית, עד 150 פרטים במושבה שלעיתים מרוחקת משכנתה מעל 500 ק"מ. הקן מורכב מאצות, מקלות ועצמים צפים המורכבים על סלעים, עצים או מבנים מוגבהים. הביצים והאפרוחים פגיעים לטורפים מקומיים כמו שחף הקלפ ושקנאי לבן. פגיעות נוספות נגרמות עקב הפרעה מהאדם, השפעה מדיג יתר והסתבכות בפסולת וברשתות דיג.

==קישורים חיצוניים==

==הערות שוליים==

קטגוריה:בעלי חיים שתוארו ב-1855
קטגוריה:טקסונים שתוארו בידי יוהאן אוגוסט ולברג
קטגוריה:קורמורניים
קטגוריה:נמיביה: עופות
קטגוריה:דרום אפריקה: עופות
קורמורן ג'אווה

קורמורן ג'אווה (שם מדעי: Microcarbo niger) הוא מין של קורמורן החי באסיה הטרופית של תת-היבשת ההודית ודרום-מזרח אסיה עד לאי ג'אווה שבאינדונזיה.

==תיאור==
מין זה מגיע לאורך 50 ס"מ והוא קטן יותר מהמין קורמורן הודי, החי לצידו. צבע נוצותיו שחורות-מבריקות עם מספר כתמים לבנים לאורכו והוא בעל כפות שחורות עם קרומי שחייה. הצוואר חום כהה עם ראש שחור בעל עיניים ירוקות ומקור אפור בעל קרס בקצהו ושק מתחתיו. שני הזוויגים דומים במראם וגודלם, אף שמשקל הזכרים גדול יותר.

הקורמורן נמצא בדרום-אסיה בהודו (למעט סביב הרי ההימלאיה חוץ מבלדאק), סרי לנקה, בנגלדש, פקיסטן ונפאל ובדרום-מזרח אסיה במיאנמר, תאילנד, לאוס, קמבודיה, מלזיה וחלק מאינדונזיה כמו בג'אווה. הוא נמצא לרוב לאורך אגמים ונהרות רדודים או ביצות טרופיות ולעיתים יימצא בכמה איים או בשפכי נהר ליד החוף.

קורמורן זה לרוב חי בבדידות או בקבוצות קטנות ונוטה לצוד בגפו. הוא מחפש במים דגים שונים, ראשנים וחסרי חוליות שונים כמו חרקים וחלזונות. את הטרף הוא בולע לרוב מתחת למים אם הוא נכנס בשק של מקורו, מאחר שבפני המים עופות מים אחרים כמו חסידן צבוע, שחפיים, אנפות ושאר קורמורנים עלולים לגנוב לו את טרפו.

המין מקנן על עצים לרבות דקלים והנקבות מטילות 2 עד 6 ביצים, עליהם שומרים שני ההורים.

==קישורים חיצוניים==

==הערות שוליים==

==גלריה==
<gallery mode=packed>
Sunderban, West Bengal 4.jpg
Neerkkakka 1.jpg
Allepy Backwaters Water Crow.jpg
Little cormorant(Microcarbo niger) 21.jpg
Little Cormorant Microcarbo niger, India (crop).jpg
Little Cormorant (Phalacrocorax niger) in Hyderabad W IMG 8781.jpg
Little cormorant .jpg
</gallery>

קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:קורמורניים
קטגוריה:הודו: עופות
קטגוריה:אינדונזיה: עופות
נדיר רוסטמלי

נדיר רוסטמלי ׁ(באזרית: Nadir Rüstəmli; נולד ב-8 ביולי 1999) הוא זמר אזרי, זוכה תחרות The Voice אזרבייג'ן ונציג אזרבייג'ן באירוויזיון 2022.<ref></ref>

== ביוגרפיה ==
רוסטמלי ׁנולד ב-1999 בעיר סאליאן, ברפובליקה הסובייטית הסוציאליסטית של אזרבייג'ן. בשנת 2016 הוא התקבל לאוניברסיטת אזרבייג'ן לתיירות וניהול, ובשנת 2021 הוא סיים את לימודיו באוניברסיטה זו. הוא התחיל לנגן מוזיקה בילדותו.

במהלך שנות הלימודים שלו למד פסנתר וסולפג'יו בבית הספר למוזיקה גולו אסגרוב במשך 7 שנים. בשנת 2017 השתתף בפסטיבל הזמר הלאומי וזכה במקום השני. ב-2019 הוא השתתף שוב באותה תחרות וזכה בתחרות. בשנת 2019, הוא ייצג את אזרבייג'ן בתחרות השירים הבינלאומית Youthvision.

בשנת 2021 השתתף בפרויקט "קול אזרבייג'ן" ששודר בערוץ הטלוויזיה הציבורי של אזרבייג'ן. בסיבוב הראשון הוא שר את "Writing'S on the wall" ושני שופטים רצו בו. הוא הגיע עד לשלב הגמר וגבר על שלושה משתתפים אחרים עם 42.6% מהקולות.<ref></ref> בכך זכה גם לייצג את אזרבייג'ן באירוויזיון 2022.<ref></ref> שירו לתחרות, "Fade To Black", יצא לאור ב-21 במרץ 2022. ב-12 במאי 2022 ביצע רוסטמלי את "Fade To Black" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-14 במאי ביצע רוסטמלי את "Fade To Black" בגמר התחרות. הוא הגיע למקום ה-16 עם 106 נקודות (103 מהשופטים ו-3 מהקהל).

==קישורים חיצוניים==

== הערות שוליים ==

קטגוריה:זמרים אזרים
קטגוריה:משתתפי אירוויזיון 2022
קטגוריה:נציגי אזרבייג'ן באירוויזיון
קטגוריה:קצרמר מוזיקאים
קטגוריה:ילידי 1999
קורמורן קרגלן

קורמורנים ב[[איי קרגלן ומאחוריהם ספינת מחקר.]]
קורמורן קרגלן (שם מדעי: Leucocarbo verrucosus) הוא מין של קורמורן מהסוג קורמורן כחול-עין האנדמי לאיי קרגלן שבדרום האוקיינוס ההודי. בעבר נחשב לתת-מין של קורמורן קיסרי. המין תואר ב-1875 בידי החוקר ג'ין לואיס קבניס כשפירוש השם המדעי של המין "verrucosus" - "מלא יבלות". מין זה אנדמי לאיי קרגלן והמים המקיפים אותם, אף שלעיתם נדירות דווח שנמצאו קורמורנים באי הרד ובאוסטרליה המערבית. לרוב הוא מקנן באי גרנד טרה (Grande-Terre), האי הגדול בארכיפלג קרגלן.

==תיאור==
הקורמורן מגיע לאורך 65 ס"מ עם מוטת כנפיים של 110 ס"מ, מה שהופך אותו לבין הקטנים שבקורמורנים כחולי-העין. נוצותיו שחורות-לבנות עם גוון ירקרק מתכתי בכנפיים והזנב. כפות הרגליים חומות עד ורודות עם קרומי שחייה והראש שחור בעל טלאים צהובים סביב העיניים הכחולות ולאורך תחילת המקור וסביב הלחיים טלאים צהובים המעניקים מראה של יבלות. הצעירים חומים כהים ללא עיטורי יבלות על ראשם ומקורם אפור אף שהם בעלי מספר טלאים לבנים לאורך גופם.

הקורמורן הוא צוללן מוצלח המחפש טרף סביב המים החופיים וביערות קלפ. הטרף מורכב לרוב מדגים, מסרטנים שונים, קווצי עור ורב-זיפיות. במהלך הקיץ הקורמורן ניזון לבדו אך מושבות דגות יחדיו בין מאי לאוקטובר הקרים. 

הקורמורנים מקננים במושבות של 3 עד 30 זוגות אך לעיתים נדירות גם מעל 400 זוגות, לפעמים בקרבה למושבות של פינגווין מצויץ מערבי. הקן מורכב מאצות ים, זלזלים ועלים המכוסים בבוץ או בגואנו. שני ההורים שומרים על 2 עד 4 הביצים והאפרוחים מטורפים כמו חמסניים ושחפיים עד לבגרותם.

למרות שמין זה אנדמי הוא לא מצוי בסכנה ממשית ולא נפגע אף מהכנסת מינים פולשים לאיים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1875
קטגוריה:טקסונים שתוארו בידי ז'אן-לואי קבאניס
קטגוריה:קורמורניים
קטגוריה:עופות האיים הסאב-אנטארקטיים
קטגוריה:עופות האוקיינוס ההודי
הנשמה בקרבי

הנשמה בקרבי הוא אלבום הבכורה של הזמר החסידי מוטי שטיינמץ, האלבום זכה להצלחה מסחרית גבוהה והגיע למעמד אלבום פלטינה.

את האלבום הפיק יוסי רובין, והוא יצא בשנת ה'תשע"ח (2017) ושווק על ידי חברת התקליטים שנקיס. הלחנים באלבום הם של מוטי אילוביץ, פינקי ובר, משה לאופר, יוסי גרין, יעקב יהודה דסקל בני הרשקוביץ, שמשי ניימן, רולי (ישראל) אזרחי ואלי קליין. ועל העיבודים משה לאופר, נפתלי משה שניצלר, רובי בנט ואחרים. בחלק מהשירים השתתפו המלחינים בדואט עם מוטי.

בפברואר 2017 (אדר ה'תשע"ז) הוציא מוטי את הסינגל-קליפ הנשמה בקרבי מתוך האלבום<ref>[https://www.geula.fm/video/22556/ הנשמה בקרבי; סינגל-קליפ מתוך אלבום הבכורה של מוטי שטיינמיץ], ידיעה באתר גאולה FM</ref>. בספטמבר 2017 הוציא את הסינגל-קליפ השני מהאלבום בשם זכור ברית<ref></ref>.

לחלק מהשירים באלבום בוצעו גרסאות כיסוי על ידי זמרים שונים, בהם: השיר ויהי נועם בוצע כקאבר על ידי מלחין השיר יעקב יהודה דסקל וילד הפלא דודי פולק. כמו כן יצא כקאבר באלבום קומזיץ 3 של לחיים טיש שוב בשירתו של דסקל. השיר בריוועלע יצא בגרסת כיסוי על ידי מלחין השיר מוטי אילוביץ. כמו כן על ידי ילד הפלא אברהם חיים גרין ומקהלת שירה. השיר ואני בוצע כקאבר על ידי אהרלה סמט באלבום לחיים שמחה טיש של יוסף משה כהנא.

==רשימת רצועות==

==השתתפו בהקלטות==

* מוטי שטיינמץ
* פינקי ובר
* יוסי גרין
* מוטי אילוביץ
* יעקב יהודה דסקל

==קישורים חיצוניים==
* 
* 
* 
* 

==הערות שוליים==

קטגוריה:אלבומי בכורה מ-2017
קטגוריה:אלבומים ביידיש
קטגוריה:אלבומים בעברית
קטגוריה:אלבומים חסידיים
קטגוריה:אלבומי פלטינה בישראל
אהר'לע

אהר'לע הוא אלבום הבכורה של הזמר החסידי-ישראלי אהרלה סמט. האלבום הופק על ידי המעבד והמפיק המוזיקלי נפתלי משה שניצלר הבעלים של סטודיו שניצלר. האלבום כולל לחנים של פינקי ובר, מאיר אדלר, ליפא שמעלצר, יענקי דסקל, משולם גרינברגר, מוטי אילוביץ, הלל פלאי, שימשי ניימן והערשי רוטנברג. העיבוד המוזיקלי נעשה על ידי משה לאופר, מאיר אדלר, נפתלי משה שניצלר ויואלי דיקמן. האלבום מכיל שירים בעברית וביידיש.

במאי 2018 הוציא לאור את הסינגל הראשון מתוך האלבום "סיני" (רצועה 3), השיר נחל הצלחה רבה והפך לאחד מלהיטי ל"ג בעומר. לשיר ביצוע קאבר של שמילי אונגר באלבומו על הבמה.

רצועה 12 באלבום ("לא לנו") הוציא סמט כסינגל שיווקי לאלבום בשנת 2018, סמט ביצע גם גרסה נוספת לשיר יחד עם מקהלת מלכות ומקהלת הילדים יידיש נחת לקראת סיומי הש"ס של דרשו.

==רשימת רצועות==

==השתתפו בהקלטות==

==קישורים חיצוניים==
* 
* 
* 

==הערות שוליים==

קטגוריה:אלבומים חסידיים
קטגוריה:אלבומי 2018
קטגוריה:אלבומים ביידיש
קטגוריה:אלבומים בעברית
קורמורן מקווארי

קורמורן מקווארי (שם מדעי: Leucocarbo purpurascens) הוא מין של קורמורן מהסוג קורמורן כחול-עין האנדמי להאי מקווארי שבדרום האוקיינוס השקט, אחד האיים שבין אוסטרליה לאנטארקטיקה ולעיתים הוא נודד 33 ק"מ דרומה לאיי בישוף וקלארק (Bishop and Clerk Islets). מין זה תואר ב-1837 בידי ג'ון פרידריך פון ברנדט.
== מאפיינים ==
הקורמורן מגיע לאורך 75 ס"מ בממוצע, בעל מוטת כנפיים של 110 ס"מ ומגיע למשקל 2.5 עד 3.5 ק"ג בממוצע. המין בעל רגליים ורודות בעלות קרומי שחייה, נוצות שחורות-לבנות משני פלגי הגוף כשל פינגווין ובעל ראש גדול בעל כיפה שחורה, לחיים לבנות ועיניים כחולות. המקור צהוב ומחודד עם גידול צהוב בולט בקדמתו ועור פנים חשוף סביב המקור התחתון.

המין חי בקבוצות גדולות החיות לרוב באוקיינוס ונחות על החופים. הקורמורן מתרבה על צוקים וסטאקים או איים מבודדים סוערים וניזון בים מדגים שוכני קרקעית. 

עונת הרבייה חלה בין ספטמבר לינואר, בעיקר בין תחילת ספטמבר לסוף אוקטובר אז זוג קורמורנים בונה קן מאצות וענפים מכוסי גואנו או בוץ. הנקבה מטילה לרוב שתיים או שלוש ביצים. כעבור חודשיים מהבקיעה האפרוחים מגיעים לבגרות, ועד אז הוריהם שומרים עליהם מטורפים.

בשנים האחרונות חלה ירידה במספר הקורמורנים עקב פגיעה בזמינות המזון, מזג האוויר הקשה והאוכלוסייה המבודדת. בנוסף ביצים ואפרוחים רבים נטרפים בידי חמסנים חומים וחולדות שחורות. המין נחשב למוגן לפי "חוק הגנת הסביבה של אוסטרליה".

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון פרידריך פון ברנדט
קטגוריה:קורמורניים
קטגוריה:עופות האיים הסאב-אנטארקטיים
קטגוריה:עופות האוקיינוס השקט
משפט שביל בגן

משפט שביל בגן (אנגלית: Garden-path sentence) הוא מין שעשועי לשון בו משפט תקין לשונית ולוגית נשמע שגוי תחבירית, או חסר משמעות. האפקט מושג בדרך כלל על ידי מילים הומופוניות למילים אחרות, אשר משתמשות כחלקי הדיבר שונים מהמצופה. השם האנגלי של משפט מהסוג נובע מהניב "lead someone down the garden path" שמשמעותו "להוליך מישהו שולל". משפטי שביל בגן קיימים במספר שפות.

==דוגמאות בעברית==
בעברית קיימת ניתן לבנות משפטים בעלי עמימות על ידי שימוש במילים דומות עם משמעות שונה. במצב רגיל המשמעות של המילה ניתנת להבנה מתוך הקשר, אך ניתן לבנות רצף מילולי שיטעה את השומע למשמעות הלא נכונה. כך לדגומה המילה "בשביל" יכולה להיות תיאור מיקום ויכולה לשמש במילת יחס. המילה "פג" יכולה להיות שם עצם המתאר תינוק שנולד בלידה מוקדמת או פועל (בניין קל, שורש פג"ג) המתאר סיום תוקף.

==="אישה נעלה נעלה נעלה נעלה את הדלת בפני בעלה"===

דוגמה קלאסית למשפט הבנוי על הומופוניום הוא: אִשָּׁה נַעֲלָה, נָעֲלָה נַעֲלָהּ, נָעֲלָה אֶת הַדֶּלֶת בִּפְנֵי בַּעֲלָהּ. בקריאה הראשונה המשפט אינו יוצר רצף הגיוני, אלא נשמע כחוזר על מילה אחת. אבל במציאות, במשפט מופיעים ארבעה מילים שונות שנהגות ונכתבות כ"נעלה": שם תואר, פועל, שם עצם ועוד פועל.

==="חולצה מטיילת בוואדי"===

אחת הדוגמאות הנפוצות בעברית היא "חֻלְצָה מְטַיֶּלֶת בַּוָּאדִי" היוצר רושם ראשוני שנושא המשפט הוא חולצה, שמבצעת טיול, בניגוד לחוקי היגיון. אבל במשפט הזה המילה "חולצה" הוא נשוא והנושא הוא מטיילת.

משפט זה הפך למין מטבע לשון וקיימת קבוצת פייסבוק בשם זה, המציגה שעשועי לשון וכפל משמעות של כיתוב.

==="סבתא חיה מתה"===

אחד המשפטים המפורסמים מהסרט מבצע סבתא הוא "סבתא חיה מתה". ללא הקשר המשפט נראה כבנוי על ניגוד ויוצר סתירה. אבל במשפט זה המילה "חיה" היא שם פרטי ו"מתה" הוא פועל.

==דוגמאות באנגלית==

השפה האנגלית נותנת מרחב למשפטים עם דו משמעות, עקב כך ששמות עצם ופעלים בהווה נכתבים ומשמעים זהה. כך המילה man יכולה להיות שם עצם גבר ויכולה להיות פועל "לאייש". בנוסף, יכול להיווצר גם בלבול בעזרת כך ששם תואר ישתמש במשפט כשם עצם.

==="The old man the boat"===

המשפט The old man the boat נראה כטענה חסרת משמעות, "הגבר הזקן הסירה". האפקט כאן מושג על ידי כך שהמילה old אינה משתמשת כשם תואר, אלא כשם עצם והמילה man אינה משתמשת כשם עצם, אלא כפועל. כלמור משמעות המשפט הוא "הזקנים מאיישים את הסירה".

==="The Russian women loved died"===

המשפט נראה על פניו חסר משמעות ואינו תקין לשונית. כאן משחק המילים מושג על ידי כך שהמילה Russian שנראית כביכול כתואר המתאר את המילה women (כלומר "נשים רוסיות") משמשת במשפט כנושא, כשהנשוא הוא died. כלומר משמעות המשפט הוא "הרוסי אותו נשים אהבו מת".

==="Fat people eat accumulates"===

המשפט Fat people eat accumulates על פניו נראה כמדבר על אנשים שמנים, ולכן נשמע משובש מבחינה לשונית. אבל המילה fat במשפט הזה אינה שם תואר, אלא היא שם עצם שומן ונושא המשפט. משמעותו היא "שומן שאנשים אוכלים מצטבר".

==דוגמאות ברוסית==
==="Косил косой косой косой"===

המשפט Косил косой косой косой יראה כמו חזרה על מילה זהה ולא יצור רצף לוגי. במשפט הזה המילה косой משתמשת כשם עצם (נושא- אדם פוזל), שם תואר (עקום) ושם עצם אחר (מושא, חרמש). משמעות המשפט היא "פוזל קצר בחרמש עקום".

==ראו גם==
* ולשון נופל על לשון
* שה שה שה שה שה
* Buffalo buffalo Buffalo buffalo buffalo buffalo Buffalo buffalo

==הערות שוליים==

קטגוריה:שעשועי לשון
קטגוריה:מילים וביטויים באנגלית
קטגוריה:פסיכובלשנות
פיון או'שיי

פיון או'שיי (באירית: Fionn O'Shea; נולד ב-2 בינואר 1997) הוא שחקן קולנוע וטלוויזיה אירי.

== ביוגרפיה ==
או'שיי למד בקולג' גונזגה ברנלה ,<ref name="joe"></ref> דבלין. הוא המשיך להתאמן בבית הספר ויז'ן לדרמה בדבלין. <ref name="lbm"></ref>

== קריירה ==
בשנת 2007, ערך או'שיי את הופעת הבכורה שלו בסרט הקצר האירי "New Boy". הוא היה מועמד לפרס אוסקר לסרט הקצר הטוב ביותר.

בשנת 2009, הוא עשה את הופעת הבכורה שלו בסרט עלילתי, כשגילם ילד יתום בסרט הקולנוע "A Shine of Rainbows" . בין 2009 ל-2012 הוא הופיע בסדרה "רוי", סדרת טלוויזיה אירית-בריטית מונפשת לילדים.

בשנת 2016, הוא שיחק לצד ניקולס גאליצין, בדרמה הקומית האירית, שד נאה. על משחקו בסרט היה מועמד לפרס הקולנוע האירי בקטגוריית השחקן בתפקיד ראשי ולפרס הכוכב העולה.

בשנת 2018 הוא הופיע בקומדיית המצבים הבריטית פסיכולוג לרגע. באותה שנה הוא הופיע במיני סדרה הבריטית, חף מפשע.

בשנת 2019, הוא שיחק בתפקיד משנה בסרט הדרמה "אחרי המלחמה". בשנת 2020, הוא שיחק בתפקיד ראשי בסרט הקולנוע הלהט"בי "לצאת עם אמבר", ובמיני סדרה אנשים נורמלים.

בשנת 2021 שיחק בסרט הקולנוע "צ'רי". באותה שנה שיחק בסרט הקולנוע, "Wolf".

== פילמוגרפיה ==
=== קולנוע ===
{| class="wikitable"
!שנה
! סרט
!תפקיד
! הערות
|-
|2009
|A Shine of Rainbows
| ילד יתום מס' 1
|
|-
| rowspan="2" | 2016
|מצור ג'דוטוויל <small>(אנ')</small>
| ויליאם ריידי
|
|-
| שד נאה
| נד רוש
|
|-
| 2019
|אחרי המלחמה <small>(אנ')</small>
| בארקר
|
|-
| 2020
|לצאת עם אמבר <small>(אנ')</small>
| אדי
|
|-
| rowspan="2" | 2021
| צ'רי
| ארנולד
|
|-
|זאב <small>(אנ')</small>
|רופוס
|
|-
|2023
|Dance First
|סמואל בקט בצעירותו
|
|-
|TBA
|Four Letters of Love
|ניקולס קוכלן
|
|}

=== טלוויזיה ===
{| class="wikitable"
!שנה
! סדרה
!תפקיד
! הערות
|-
| 2009–2012
|Roy 
|ג'ק קופרובסקי
| תפקיד ראשי (עונות 2-1); 24 פרקים
|-
| 2010
|The Santa Incident
| המלי
| סרט טלוויזיה של הולמרק
|-
| 2013
| Jack Taylor
| פיטר גאנון
| פרק: "The Priest"
|-
| 2014
| The Centre
| קורקי קוואנה
| פרק: "#1.5"
|-
| rowspan="2" | 2018
|חף מפשע
|ג'ק
| 4 פרקים
|-
|פסיכולוג לרגע
| ריקי פיט
| 6 פרקים
|-
| rowspan="2" | 2020
|מכתב למלך <small>(אנ')</small>
| טריסטן
| 5 פרקים
|-
| אנשים נורמלים
| ג'יימי
| 5 פרקים
|-
|2024
|אדוני האוויר
| סמל סטיב בוסר
| 2 פרקים
|-
|}

== פרסים ומועמדויות ==
{| class="wikitable sortable"
! scope="col" | שנה
! scope="col" | פרס
! scope="col" | קטגוריה
! scope="col" | עבודה מועמדת
! scope="col" | תוצאה
! class="unsortable" scope="col" | הערות
|-
| 2017
| FilmOut פסטיבל הלהט"ב בסן דייגו
| השחקן הטוב ביותר בסרט בסרט קולנוע (בחירת הקהל)
| rowspan="3" | שד נאה
| 
| style="text-align:center;" | <ref></ref>
|-
| rowspan="2" | 2018
| rowspan="4" | פרסי הסרטים והדרמה של IFTA
| שחקן ראשי בסרט קולנוע
| 
| rowspan="2" style="text-align:center;" | <ref></ref><ref></ref>
|-
| פרס הכוכב העולה
| 
|-
| rowspan="2" | 2021
| שחקן ראשי בסרט בסרט קולנוע
| לצאת עם אמבר
| 
|<ref></ref>
|-
| שחקן משנה בסדרת דרמה
| אנשים נורמלים
| 
|
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אירים
קטגוריה:שחקנים ילדים אירים
קטגוריה:אירים שנולדו ב-1997
גרסיה (ברצלונה)

גרסיה (בספרדית: Gràcia) הוא אחד מעשרת מחוזות ברצלונה שבספרד. המחוז נקרא גם מחוז מס' 6 והוא מורכב מהשכונות וילה דה גראסיה, ולקארקה אי אלס פאניטנס, אל קול, לה סלוט, וקמפ ד'אן גראסו אי גראסיה נובה. המחוז גובל במחוזות אישמפלה מדרום, סריה-סנט ג'רבסי ממערב והורטה-גווינרדו ממזרח. גרסיה הייתה בעבר עירייה עצמאית במשך מאות שנים לפני שסופחה רשמית לברצלונה ב-1897.

אטרקציית התיירות הבולטת ביותר ברובע זה היא ללא ספק מתחם הגנים פארק גואל (Parc Güell) שתוכנן על ידי האדריכל הקטלאני אנטוני גאודי. החיים התוססים בסמטאות הרבוע אשר מלאות בברים, מסעדות וחנויות הופכות את הרובע הזה לאחד האזורים האטרקטיביים ביותר בעיר.

בשנת 2005 חיו בגרסיה 120,087 תושבים. מחוז גרסיה משתרע על פני 4.19 קמ"ר. זהו הרובע הקטן ביותר בברצלונה, והשני בצפיפות האוכלוסין שבו.

== גלריית תמונות ==
<gallery widths="250px">
Parc_Güell_-_La_Terrasse_(8727570185).jpg|פארק גואל
Barcelona_-_Passeig_de_Gràcia_-_View_NW_towards_Carrer_Gran_de_Gràcia_I.jpg|רחוב מרכזי ברובע
027 Gràcia, l'Eixample i Montjuïc des del turó de la Rovira.jpg|רובע גרסיה
</gallery>

== ראו גם ==
* תכנון עירוני של ברצלונה

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברצלונה: מחוזות
קרופניק (מרק)

מרק קרופניק הוא מרק גריסים ופטריות סמיך מהמטבח הפולני, הבלרוסי והאוקראיני. המרק מכיל גם ירקות שונים - בדרך כלל בצל, גזר וסלרי, לעיתים גם תפוחי אדמה. הגרסה הקלאסית של המרק צמחונית, אך קיימות גם גרסאות בהן מתווספות למרק קוביות בשר ועצמות.

המרק עשוי ממוצרי יסוד זולים, ולכן נחשב כמזון עממי.

נהוג להגיש את המרק בליווי לחם שיפון.
== קישורים חיצוניים ==

קרופניק
קטגוריה:המטבח הפולני
קטגוריה:מאכלי פטריות
קטגוריה:המטבח הצמחוני
תהילים פ"א

תהילים פ"א הוא המזמור ה־81 בספר תהילים, חלק משנים עשר המזמורים המיוחסים לאסף בן ברכיהו ושיר של יום של יום חמישי.

==תוכן המזמור==
מזמור פ"א מורכב משבעה עשר פסוקים ומחולק לשני חלקים:

===א'-ה'===

בחלקו הראשון של המזמור קורא המשורר לשומעיו להרנין ולהריע לאלוהים: "הַרְנִינוּ לֵאלֹהִים עוּזֵּנוּ הָרִיעוּ לֵאלֹהֵי יַעֲקֹב" (ב'), "שְׂאוּ זִמְרָה וּתְנוּ תֹף כִּנּוֹר נָעִים עִם נָבֶל" (ג') ולתקוע בשופר: "תִּקְעוּ בַחֹדֶשׁ שׁוֹפָר בַּכֵּסֶה לְיוֹם חַגֵּנוּ" (ד'). המשורר מנמק את דבריו: "כִּי חֹק לְיִשְׂרָאֵל הוּא מִשְׁפָּט לֵאלֹהֵי יַעֲקֹב" (ה').

===ו'-י"ז===

בחלקו השני של המזמור מביא המשורר חלק מתולדות עם ישראל, יחד עם תוכחה על עם ישראל:

"עֵדוּת בִּיהוֹסֵף שָׂמוֹ בְּצֵאתוֹ עַל אֶרֶץ מִצְרָיִם שְׂפַת לֹא יָדַעְתִּי אֶשְׁמָע" (ו') - נתינת החוק הראשון שישראל קיבלו לאחר יציאת מצרים, 

"בַּצָּרָה קָרָאתָ וָאֲחַלְּצֶךָּ אֶעֶנְךָ בְּסֵתֶר רַעַם אֶבְחׇנְךָ עַל מֵי מְרִיבָה" (ח') - הושעת ישראל במי מריבה,

"לֹא יִהְיֶה בְךָ אֵל זָר וְלֹא תִשְׁתַּחֲוֶה לְאֵל נֵכָר" (י') - עשרת הדיברות,

"וְלֹא שָׁמַע עַמִּי לְקוֹלִי וְיִשְׂרָאֵל לֹא אָבָה לִי" (י"ב) - קשיות העורף של עם ישראל (חטא העגל כדוגמה),

"וָאֲשַׁלְּחֵהוּ בִּשְׁרִירוּת לִבָּם יֵלְכוּ בְּמוֹעֲצוֹתֵיהֶם" (י"ג) - הענשת אלוהים את ישראל,

לפי המשורר אם ישובו ישראל בתשובה אז: "כִּמְעַט אוֹיְבֵיהֶם אַכְנִיעַ וְעַל צָרֵיהֶם אָשִׁיב יָדִי" (ט"ו), לעומת הטוב שיושפע על ישראל: "וַיַּאֲכִילֵהוּ מֵחֵלֶב חִטָּה וּמִצּוּר דְּבַשׁ אַשְׂבִּיעֶךָ" (י"ז).

==בתפילה היהודית==

תהילם פ"א הוא שיר של יום של יום חמישי. במרבית נוסחי התפילה כיום, שיר של יום נאמר בימי חול בסוף התפילה לפני פיטום הקטורת ועלינו לשבח (כך בנוסח הספרדים, נוסח ספרד ותימן). לפי נוסח אשכנז, שיר של יום נאמר בסוף התפילה לאחר "עלינו לשבח".

==בתרבות==
*[https://www.youtube.com/watch?v=7ZMnsxW7Sv4 הרנינו לאלקים עוזנו], ניגון חב"ד

==קישורים חיצוניים==

==הערות שוליים==

פ"א
Let's Say for Instance

Let's Say for Instance הוא אלבום האולפן הרביעי של הזמרת הסקוטית אמילי סאנדיי. האלבום יצא לאור ב-6 במאי 2022, על ידי חברת התקליטים קרייסליס רקורדס.<ref name="TLOBF"></ref> זהו האלבום הראשון של סאנדיי עם חברת התקליטים קרייסליס, והאלבום הראשון בחברת תקליטים עצמאית.<ref></ref>

על מנת לקדם את האלבום סאנדיי צפויה לצאת לסיבוב הופעות בבריטניה ובאירופה לתמיכה באלבום ממאי 2022.<ref></ref>

== קידום וסינגלים ==
הסינגל הראשי "Family" יצא לאור ב-15 בספטמבר 2021, 26 באוקטובר 2021, יצא לאור הסינגל השני "Look What You've Done", ו-"Brighter Days" ב-19 בינואר 2022.<ref name="TLOBF"/> האלבום הוכרז ב-15 בפברואר 2022. סאנדיי תקדם את האלבום בסיבוב ההופעות של "Brighter Days", שיבקר בבריטניה ובאירופה לאורך מאי ויוני 2022.<ref></ref>

== רשימת רצועות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Let's Say for Instance
!מדינה
!תאריך
!פורמט
!חברת תקליטים
!מקור
|-
!עולם
|6 במאי 2022
|הורדה דיגיטלית • הזרמת מוזיקה • תקליטור • תקליט
|קרייסליס רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי אמילי סאנדיי
קטגוריה:אלבומים באנגלית
יוריס ואן אובריים

יוריס ואן אובריים (בהולנדית: Joris van Overeem; נולד ב-1 ביוני 1994) הוא כדורגלן הולנדי-ישראלי<ref name=":1" />, המשחק בעמדת הקשר במכבי תל אביב מליגת העל.

== ביוגרפיה ==
ואן אובריים, המחזיק באזרחות ישראלית, נולד באמסטרדם שבהולנד, לאם ממוצא יהודי.<ref name=":1"></ref>

== קריירת מועדונים ==
=== בהולנד ===
יוריס התפתח כשחקן באקדמיית הנוער של א.ז. אלקמאר ההולנדית.<ref name=":0" />

ב-30 באוקטובר 2013 ערך את הופעת הבכורה שלו עם הסגל הבוגר של א.ז. אלקמאר במסגרת הגביע ההולנדי, במשחק מול אכילס '29 ההולנדית, כשנכנס כמחליף בדקה ה-69 ואף כבש את שער הבכורה שלו בבוגרים בדקה ה-88, במשחק ביתי שנגמר בניצחון 7–0 של קבוצתו.

ב-9 באוגוסט 2014 ערך את הופעת הבכורה שלו בקבוצה הבוגרת של דורדרכט בליגת העל ההולנדית, כשגם פתח בהרכב בניצחון החוץ 2–1 על הירנפיין, ואף כבש את שער הבכורה שלו בליגה.

בקיץ 2018 עזב את א.ז. אלקמאר וחתם באוטרכט ההולנדית, ששילמה עבורו 700 אלף יורו.<ref name=":0"></ref> ב-11 באוגוסט 2018 ערך את הופעת הבכורה שלו כשנכנס כמחליף בדקה ה-71, בהפסד החוץ 0–4 מול פ.ס.וו. איינדהובן. ב-19 באוגוסט 2018 כבש שער בכורה עם קבוצתו אוטרכט בניצחון הביתי 0–2 על זוולה, בו גם קיבל כרטיס אדום.

=== בישראל ===
ב-13 ביוני 2022 חתם ואן אובריים במכבי תל אביב מליגת העל, על חוזה ל-3 שנים. תחת הדרכתם של ולאדן איביץ' ואייטור קראנקה יוריס מיעט לקבל אשראי ודקות משחק. במרבית עונת 2022/2023 הוא כלל לא נכלל בסגל הקבוצה. הוא שותף בתשעה משחקי ליגה, כשרק באחד מהם עלה בהרכב הפותח. עם הגעתו של רובי קין לקבוצה, לקראת עונת 2023/2024, השתנה מעמדו והוא קיבל מקום של קבע במשחקי המוקדמות האירופאיים והפך להיות אחד מהשחקנים הבולטים של הקבוצה בליגה במהלך העונה. במשחק השני של הפלייאוף, נגד מכבי חיפה, נפצע בברכו ועבר ניתוח. למרות הערכה ראשונית כי לא ישוב לשחק בעונה הוא חזר למגרשים כשנותרו עוד ארבעה משחקים לסיום העונה. בסיום עונה זו, זכה עם מכבי באליפות המדינה לעונת 2023/2024- האליפות הראשונה שלו בקריירה.

== נבחרות הולנד ==
לזכותו שש הופעות בנבחרת הנערים עד גיל 16 של הולנד, שמונה הופעות בנבחרת הנערים עד גיל 17 של הולנד, שתי הופעות בנבחרת הנוער עד גיל 18 של הולנד, שתי הופעות בנבחרת הנוער עד גיל 19 של הולנד, שלוש הופעות עם נבחרת הנוער עד גיל 20 של הולנד, ואחת-עשרה הופעות במדי הנבחרת הצעירה של הולנד עד גיל 21.

== תארים ==

; מכבי תל אביב

* אליפות: 2023/2024
* אלוף האלופים:2024

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:כדורגלנים הולנדים
קטגוריה:כדורגלנים יהודים
קטגוריה:קשרי כדורגל הולנדים
קטגוריה:קשרי כדורגל יהודים
קטגוריה:קשרי כדורגל ישראלים
קטגוריה:אמסטרדם: כדורגלנים
קטגוריה:כדורגלני א.ז. אלקמאר
קטגוריה:כדורגלני דורדרכט
קטגוריה:כדורגלני אוטרכט
קטגוריה:כדורגלני מכבי תל אביב
קטגוריה:עולים בשנות ה-2020
קטגוריה:ישראלים ילידי הולנד
קטגוריה:הולנדים שנולדו ב-1994
קטגוריה:ישראלים שנולדו ב-1994
קורמורן ג'ורג'יה הדרומית

קורמורן ג'ורג'יה הדרומית (שם מדעי: Leucocarbo georgianus) הוא מין של קורמורן מהסוג קורמורן כחול-עין החי באי ג'ורג'יה הדרומית שבדרום האוקיינוס האטלנטי וכן מצוי גם באיי סנדוויץ' הדרומיים ואיי אורקני הדרומיים. בעבר נחשב לתת-מין של קורמורן קיסרי אך הופרד למין עצמאי ב-1905 בידי החוקר השוודי עיינר לנברג . שם המין המדעי ניתן על שם איי ג'ורג'יה בהם חי.

הקורמורן מגיע לאורך 75 ס"מ ולמשקל 1.8 עד 3.5 ק"ג ללא הבדל גדול בין הזוויגים. הוא בעל כסות נוצות שחור-לבן כשל פינגווין עם רגליים ורודות, מקור ארוך ואפור על בליטה צהובה בתחילתו, כיפה שחורה גדולה לראשו ועיניים כחולות. 

מין זה מתרבה במושבות גדולות לאורך דרום ג'ורג'יה וניזון בים מדגים כמו אנשובי, חלזונות, חסילונים ודיונונים שהוא תופס מקרקעית הים בצלילה עם רגליו וכנפיו.

הזוגות מתרבים על מושבות לחופי ג'ורג'יה הדרומית במונוגמיה וזוג מטיל 2 עד 3 ביצים בעונת רבייה, אך אלה והאפרוחים עלולים להיטרף בידי חמסניים וכיאוניסיים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1906
קטגוריה:טקסונים שתוארו בידי עיינר לנברג
קטגוריה:קורמורניים
קטגוריה:עופות האיים הסאב-אנטארקטיים
קטגוריה:עופות האוקיינוס האטלנטי
קלאודינרי

קלאודינרי בע"מ היא חברה פרטית ישראלית המספקת שירותי מחשוב ענן לניהול מדיה דיגיטלית.

==היסטוריה==
החברה הוקמה בספטמבר 2012 על ידי איתי לחן (מנכ"ל החברה), נדב סופרמן (CPO) וטל לב-עמי (CTO). החברה מספקת שירותי מחשוב ענן לניהול מדיה דיגיטלית, ומאפשרת למשתמשיה לאחסן, לערוך תמונות וסרטונים ולשלבם באתרי אינטרנט ובאפליקציות. בפברואר 2022 היו לחברה יותר ממיליון משתמשים בכ-8,000 חברות. בפברואר 2022 הועסקו בחברה 400 עובדים, מחציתם במטה החברה בפתח תקווה. 

במרץ 2014 הכריזה החברה על שלל כלים לעיבוד תמונה. בשנת 2015 החברה פתחה המטה האמריקאי שלה בפאלו אלטו, קליפורניה. באותה שנה הכריזה החברה על כלים לעיבוד בסרטונים. ב-2019 העבירה החברה את המטה האמריקאי שלה לסנטה קלרה, קליפורניה. באפריל 2020 הכריזה החברה על תוסף לתוכנת וורדפרס, שמאפשר לשלב באתרי וורדפרס תמונות וסרטונים מהענן של קלאודינרי.

החברה לא נזקקה לגיוסי הון, וצמחה באמצעות הכנסותיה מפעילותה. עם זאת, החברה הובילה גיוסי סקנדרי, בשנים 2015, 2018 ו-2020, שנועדו לאפשר לעובדי החברה לממש מניות שהבשילו. גיוס סקנדרי נוסף, בפברואר 2022, נעשה לפי שווי חברה של שני מיליארד דולר, ונמכרו בו מניות בסך 100 מיליון דולר.

==קישורים חיצוניים==
* 

==הערות שוליים==

קטגוריה:חברות תוכנה ישראליות
קטגוריה:חברות שירותי מחשוב ישראליות
קטגוריה:פתח תקווה: חברות
קטגוריה:ישראל: חברות שהוקמו ב-2012
שמינייה (שוברט)

כתב היד של השמינייה בפה מז'ור, ד. 803
השמינייה בפה מז'ור, דויטש 803 הולחנה על ידי פרנץ שוברט במארס 1824. היא הוזמנה על ידי נגן הקלרינט הנודע פרדיננד טרויר ונכתבה באותה תקופה של שתיים מיצירותיו הקאמריות הגדולות האחרות של שוברט, רביעיות המיתרים 'רוזמונדה' ו'המוות והעלמה'.

== מִבְנֶה ==
ביצוע היצירה נמשך כמעט שעה.

לשמינייה שישה פרקים:
# אדג'יו – אלגרו – Più אלגרו
# אדג'יו
# אלגרו ויוצ'ה – טריו – אלגרו ויוצ'ה
# אנדנטה - וריאציות. Un poco più mosso – Più lento
# מנואט. אלגרטו – טריו – מנואט – קודה
# אנדנטה מולטו – אלגרו – אנדנטה מולטו – אלגרו מולטו

בשמינייה משתתפים קלרינט, בסון, קרן יער, שני כינורות, ויולה, צ'לו וקונטרבס. הרכב זה דומה להרכב של השביעייה של בטהובן, בתוספת כינור שני.

== רקע ==
טרוייר ביקש משוברט לכתוב יצירה דומה לשביעייה של בטהובן והלחין את השמינייה בתחילת 1824. היצירה בוצעה לראשונה בביתו של המעסיק של טרוייר, הארכידוכס רודולף (ששלישיית הארכידוכס של בטהובן מוקדשת לו). בביצוע הבכורה של השמינייה השתתפו כמה מהנגנים שניגנוו לראשונה את השביעייה. <ref>Octet (Gibbs, Christopher (1997). The Cambridge Companion to Schubert. Cambridge Companions to Music. Cambridge University Press. pp188-190</ref>

== ניתוח ==
המבנה הבסיסי של הפרקים דומה לזה של השביעייה של בטהובן.

הנושא של הפרק הראשון נגזר משירת הנודד Der Wanderer של שוברט. הווריאציות של הפרק הרביעי מבוססות על נושא מתוך ה-Singspiel Die Freunde von Salamanka של שוברט.

== קישורים חיצוניים ==

* תווים לשמינייה בפרויקט ספריית התווים הבינלאומי
* [http://traffic.libsyn.com/gardnermuseum/schubert_d803.mp3 ביצוע של השמינייה בכלים מודרניים על] ידי המוזיקאים ממרלבורו ממוזיאון איזבלה סטיוארט גרדנר בפורמט MP3

==הערות שוליים==

קטגוריה:פרנץ שוברט
קורמורן קמפבל

[[פוחלץ של הקורמורן]]
קורמורן קמפבל (שם מדעי: Leucocarbo campbelli) הוא מין של קורמורן מהסוג קורמורן כחול-עין (כשבעבר השתייך לסוג קורמורן) האנדמי לאיי קמפבל שמדרום לניו זילנד בדרום האוקיינוס השקט. מין זה מצוי בסכנת הכחדה בטבע ולפי הרשימה האדומה של IUCN נחשב ל"פגיע".
== מאפיינים ==
קורמורן זה מגיע לאורך 63 ס"מ בממוצע, בעל מוטת כנפיים של 105 ס"מ ומגיע למשקל 1.6 עד 2 ק"ג. הוא בל חזית שחורה ובטן וחזה לבנים בדומה לפינגווין, גרונו שחור אך בעל פס לבן באמצעו ובעל פס לבן על הכנפיים. הוא בעל כפות רגליים ורודות עם קרומי שחייה. המקור אפור וארוך בעל עיקול בקצה ובעל עיניים כחולות ועור פנים כחול סביבם. הקורמורן הוא מעופף מגושם יחסית אך שחיין וצוללן מהיר בים.

הקורמורנים מתרבים לאורך איי קמפבל אך ניזונים לרוב בים הפתוח או קרוב לחוף ויכולים לשחות עד 10 ק"מ מהחוף לכל כיוון. הם צוללים טובים המחפשים טרף לבד או בקבוצות בודדות מדגים, תולעים ימיות ורכיכות. זוג קורמורנים מקנן יחדיו על החופים במושבות של מעל 150 זוגות, לרוב בין מרץ לספטמבר.

מין זה מצוי בסכנת הכחדה אף שגודל האוכלוסייה נאמד ב-8,000 פרטים בוגרים ב-1975. למרות שהמושבות יציבות ואינם נפגעות ביותר עדיין ישנה סכנה עתידים למין עקב בידודם וכמותם הקטנה יחסית. המושבות לא מופרעות מדי מחתולים או חולדות שפלשו לאיים אך הביצים והאפרוחים עדיין נחטפים בידי חמסנים חומים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1878
קטגוריה:טקסונים שתוארו בידי הנרי פילהול
קטגוריה:קורמורניים
קטגוריה:עופות האיים הסאב-אנטארקטיים
קטגוריה:עופות האוקיינוס השקט
עלי זערור

עלי זערור (בערבית:علي زعرور; 1900–1972) היה צלם פלסטיני.
==ביוגרפיה==
עלי זערור נולד באלעיזריה בשנת 1900 למשפחת פלאחים. את עיקר הכשרתו המקצועית קיבל מידי צלם נוצרי בשם חנניא, שפעל בחנות בקרבת שער יפו בירושלים. לאחר מותו של חנינא הפעיל זערור את חנותו, עד לשנת 1948. בשנת 1940 החל לעבוד גם כצלם במסגרת הצבא הבריטי. לאחר תום המנדט הבריטי תיעד את מאורעות מלחמת העצמאות בירושלים מטעם צבא ירדן. לאחר המלחמה החל לעבוד כצלם של סוכנות הצילום "Associated Press", שימש צלם רשמי של בית המלוכה הירדני (1956-1950).

בעת מלחמת ששת הימים ברח זערור עם משפחתו לירדן. עם שובו גילה כי ביתו נפרץ ומרבית ההדפסות של ארכיונו אבד. אוסף זה התגלגל לארכיון צה"ל והוחזר לבנו בשנת 2008. ארכיונו, הכולל את התשלילים שנשמרו ברשותו ואת התצלומים שהוחזרו לבנו, נמצא כיום בידי יורשיו.

==קישורים חיצוניים==
* 
*

==הערות שוליים==

קטגוריה:צלמים פלסטינים
קטגוריה:צלמים ארץ-ישראלים
קטגוריה:פלסטינים שנולדו ב-1902
קטגוריה:פלסטינים שנפטרו ב-1972
עוגת מצות

עוגת מצות היא עוגה כשרה לפסח מהמטבח הישראלי. העוגה מורכבת ממצות מונחות זו על זו וביניהן מילוי, בדרך כלל קרם שוקולד. העוגה אינה אפויה, ולאחר הכנתה נשמרת בקירור.

== היסטוריה ==

עוגת המצות קיימת מראשית ימי מדינת ישראל, כקינוח המתאים לשומרי כשרות הפסח. במקור, הוכנה העוגה מחומרים פשוטים ביותר שהיו זמינים בשנות החמישים: המצות המרובעות הוספגו ביין קידוש (יין אדום מתוק מאוד), והונחו זו על גבי זו, כשבין כל מצה ומצה מעיין "קרם" שהוכן ממרגרינה, שוקולד מומס או אבקת קקאו, סוכר וביצים. יתרון נוסף של המתכון המקורי הוא היותה של העוגה פרווה, דבר שאיפשר לאכול אותה כקינוח הן לארוחות בשריות והן לחלביות.

עם התפתחות הכלכלה הישראלית, נוצרו גרסאות נוספות לעוגה, המבוססות על חומרי גלם איכותיים ומגוונים יותר.

==הערות שוליים==

קטגוריה:המטבח הישראלי
קטגוריה:מאכלי פסח
קטגוריה:שנות ה-1950 בישראל
קטגוריה:מצות
קטגוריה:המטבח היהודי: קינוחים
קורמורן באונטי

קורמורן באונטי (שם מדעי: Leucocarbo ranfurlyi) הוא מין של קורמורן מהסוג קורמורן כחול-עין האנדמי לאיי באונטי שבדרום האוקיינוס השקט, כ-640 ק"מ מדרום-מזרח לניו זילנד. לרוב הקורמורן חי בים הפתוח שם הוא צולל אחרי טרף ימי כמו דגים. 

==תיאור==
הקורמורן מגיע לאורך 71 ס"מ ולמשקל 2.3 עד 2.9 ק"ג בממוצע והוא בעל כסות שחורה-לבנה כשל פינגווין כשהגב בעל גוון שחור-כחול מתכתי וישנם כתמים לבנים על הכנפיים. הראש שחור עם עיניים כחולות, עור פנים כחול סביב העין והלחי, מקור אפור בעל קצה מעוקל וציצת ראש זקורה. הרגליים ורודות בעלות קרומי שחייה. בדומה לרוב הקורמורנים אין הבדלים גדולים בין הזכרים והנקבות, אף שהזכרים מעט כבדים יותר.

תקופת הרבייה של הקורמורן היא בין אוקטובר לנובמבר כשהם מקננים יחדיו על החופים במושבות גדולות של זוגות השומרים על קיניהם, בו הנקבה מטילה 2 עד 3 ביצים. 

הקורמורן נחשב למין פגיע לפי הרשימה האדומה של IUCN עקב בידודם וגודל האוכלוסייה הקטנה היכולה להיפגע ביותר משינויים סטוכסטים ומהשפעות אנושיות כמו חיסול הדגה. עם זאת באיים אין כמעט אנשים ואין מינים פולשים טורפים והחל מ-1998 הוכרו איי באונטי כאתר מורשת עולמית, כך שהאוכלוסייה יציבה יחסית. 
==קישורים חיצוניים==

== הערות שוליים ==

קטגוריה:בעלי חיים שתוארו ב-1901
קטגוריה:טקסונים שתוארו בידי ויליאם רוברט אוגולוי-גרנט
קטגוריה:קורמורניים
קטגוריה:עופות האיים הסאב-אנטארקטיים
קטגוריה:ניו זילנד: עופות אנדמיים
קטגוריה:עופות האוקיינוס השקט
ישיבת רכסים

ישיבת רכסים (קול אליהו) היא ישיבה גבוהה לבני ספרד ועדות המזרח. הישיבה שוכנת במושב רכסים. ראש הישיבה ומייסדה היה הרב רפאל אליהו ציון סופר, לאחר פטירתו מונה בנו הרב יצחק סופר לראשות הישיבה.<ref></ref>

== היסטוריה ==
הישיבה נוסדה בשנת ה'תשס"א על ידי הרב אליהו סופר ובסיועם של הרב משה תנעמי והרב יהודה מלמד, בקמפוס מוסדות "אור חדש" ברכסים. בראשיתה, נעזרה הישיבה בראשי ישיבת תפרח הרב יעקב פרידמן והרב אביעזר פילץ.

בשנת 2019 נחנכו בניינים חדשים לישיבה ובמעמד חנוכת הבית קיבלה את שמה החדש "קול אליהו".

== סגנון הישיבה ==
העיסוק המרכזי בישיבה הוא לימוד התורה בעיון. המנהגים בישיבה הם על פי מנהגי ספרד ועדות המזרח. נוסח וניגון התפילות הוא ספרדי - ירושלמי. הנהגת הישיבה נמנעת ממעורבות בפוליטיקה.

בצוות רבני הישיבה אין משגיח, וראש הישיבה מוסר שיעורים כלליים בסוגיות הנלמדות לצד מסירת שיחות וועדים ומפקח על הלך הרוח בישיבה. בצוות רבני הישיבה משמשים רמי"ם, משיבים וראשי קיבוץ. חלקם מתגוררים במרכז הארץ.

בתחילת שנת הלימודים 2023 למדו בישיבה 722 תלמידים.

== לקריאה נוספת ==

* יוסף טולידנו, בכותל המזרח, קול העיר בני ברק, גיליון 1359, 16 ביוני 2022. עמ' 20-22

קטגוריה:רכסים
רכסים
== הערות שוליים ==
פסגת סירק (אנטארקטיקה)

פסגת סירק (באנגלית: Cirque Peak) היא פסגה ברכס מילן, באזור חוף פנל של ארץ ויקטוריה שבאנטארקטיקה.

פסגת סירק ממוקמת 1.8 קילומטרים מדרום לפסגת לה קוטור.

== היסטוריה ==
=== מקור השם ===

שמה של הפסגה ניתן לה על ידי המחלקה הצפונית של משלחת הסקר הגאולוגית לאנטארקטיקה של ניו זילנד (New Zealand Geological Survey Antarctic Expedition בראשי תיבות: NZGSA) שחקרה את אנטארקטיקה בעונת המחקר (הקיץ האנטארקטי) 1962–1963.

השם מתייחס למיקום הפסגה בקצהו של קרקס קרחוני גדול, בו מצוי חלק מהמקפא הקרחוני (נווה - névé) של קרחון פרל הארבור.

באנגלית "סירק" (cirque) משמעו קרקס.

== קישורים חיצוניים ==
* [https://web.archive.org/web/20210602225138/https://geonames.usgs.gov/apex/f?p=gnispq:5:::NO::P5_ANTAR_ID:2809 פסגת סירק] באתר הסקר הגאולוגי של ארצות הברית
* [https://www.mountain-forecast.com/peaks/Cirque-Peak-2/forecasts/3932 תחזית מזג אוויר עדכנית ארוכת טווח עבור פסגת סירק] (לפי גבהים)
* [https://www.mindat.org/feature-6631206.html פסגת סירק] באתר mindat

== הערות שוליים ==

סירק
סירק
פסגת סירק (אלברטה)

פסגת סירק (באנגלית: Cirque Peak) היא פסגה בפארק הלאומי באנף, בפרובינציית אלברטה שבקנדה.
== גאוגרפיה ==
הפסגה ממוקמת מערבית לנהר בואו, ברכסי הרי הרוקי הקנדיים, ומתנשאת לגובה 2,993 מטרים.

הפסגה נקראת בשם זה מפני שצורתה יוצרת קרקס קרחוני.<ref></ref>

בהתאם לגאולוגיה באזור, הפסגה מורכבת מסלע משקע שנוצר בין עידן העל פרקמבריון לתור היורה. הסלע נוצר בימה רדודה ואט אט נדחף כלפי מעלה, מעל סלעים צעירים ממנו, עד ליצירת פסגה במהלך האורוגנזה הלרמידית.<ref name=gadd></ref>

על פי שיטת קפן לסיווג אקלימים, הפסגה ממוקמת באקלים תת-ארקטי בעל חורף קר ומושלג וקיץ מתון. המעלות יכולות להגיע ל-20- °C, ואף ל-30- °C בעיתות סערה.<ref name=Peel></ref>

== הערות שוליים ==

פסגת סירק

סירק
סירק
פסגת סירק (קולומביה הבריטית)

פסגת סירק (באנגלית: Cirque Peak) היא פסגה ברכס קיוש שברכסי לילואט, בדרום מערב פרובינציית קולומביה הבריטית שבקנדה.

הפסגה ממוקמת 19 ק"מ צפונית-מזרחית לפמברטון, 4.4 ק"מ צפונית-מערבית להר קאיוש ו-3.2 ק"מ דרומית-מזרחית להר גרדינר. היא מתנשאת לגובה 2,531 מטרים.

הפסגה נקראת בשם זה מפני שצורתה יוצרת קרקס קרחוני. השם הוצע על ידי מטפס ההרים קארל ריקר, שהשתייך למועדון האלפיני של קנדה, וב-23 בינואר 1979 אומץ רשמית על ידי מועצת השמות הגאוגרפיים של קנדה.

מי הנגר שזורמים מהפסגה, משתלבים ביובליו של הנהר פרייזר.

על פי שיטת קפן לסיווג אקלימים, הפסגה ממוקמת באקלים תת-ארקטי המאפיין את מערב צפון אמריקה. מקורם של רוב חזיתות מזג האוויר הוא מהאוקיינוס השקט, וההתקלות בהרי החוף יוצרת עננות אורוגרפית, שמתבטאת בכמות משקעים גדולה, בעיקר בצורת שלג בחורף. המעלות יכולות להגיע ל-−20 °C, ואף ל-−30 °C בעיתות סערה.<ref name=Peel></ref>

== הערות שוליים ==

סירק
בטוניה

בטוניה (בהונגרית: Battonya) היא עיר בנפת מזקובאצ'האזה שבמחוז בקש בדרום מזרח הונגריה. עד לשואה הייתה בה קהילה יהודית.

כמו יישובים רבים באירופה גם בבטוניה מספר התושבים נמצא בירידה. כך, בשנת 1990 חיו בכפר 7,385 תושבים ובשנת 2021 רק 5,494 תושבים.

האזור מיושב מסביבות תקופת האבן, והוא מוזכר לראשונה בכתבים משנת 1340. היישוב הפך לעיר רשמית בשנת 1989.

== יהודי בטוניה ==
הקהילה היהודית בבטוניה התפתחה במחצית השנייה של המאה ה-19 ורוב היהודים ביישוב היו סוחרים ותעשיינים.

בזמן הקרע ביהדות הונגריה כאשר הקהילות היהודיות בהונגריה התפלגו לזרמים שונים אחרי קונגרס יהודי הונגריה משנת1868 ו-1869, הקהילה השתייכה לזרם קהילות ה"סטטוס קוו", קהילות שלא הצטרפו לזרם הנאולוגי ולא לזרם האורתודוקסי.

בית הכנסת נבנה בשנת 1896 ובמקום פעלו חברה קדישא ובית ספר. בשנות ה-30 פעלה בקהילה תנועת "הכשרה" מטעם תנועת "מזרחי".

בתקופת הטרור הלבן הוכו יהודים ברחובות העיר וחנויותיהם נשדדו.

בשנת 1942 נשלחו צעירים יהודים רבים מהעיר לעבודות כפייה והועסקו בהכשרת שדות מטווחים.

בשנת 1944, לאחר כניסת הגרמנים להונגריה, נעצרו מיד ראש הקהל וכמה מנכבדי הקהילה, וב-13 במאי, רוכזו כל יהודי המקום במחסן תבואות ריק בעיר. כעבור שבועיים הועברו למשק סמוך, שם רוכזו יחד עם יהודים נוספים תושבי הכפרים הסמוכים. לאחר שלושה שבועות, הועברו לבקשצ'בה. יושבי המחנה חולקו לשתי קבוצות: האחת, ובה כמאה מיהודי בטוניה, נשלחה לשטראסהוף (STRASSHOF) שבאוסטריה, והשניה הובלה למחנה ההשמדה אושוויץ.

אחרי המלחמה, חזרו שלושה ניצולים מאושוויץ, שישה מעבודות הכפייה ושמונים מאוסטריה. הקהילה התארגנה מחדש, אך רבים התפזרו תוך זמן מה. בשנות השבעים ישבו במקום רק יהודים מעטים.

בדף הקהילה של בטוניה נכתב כי בשנת 1944 יש בקהילה 129 חברים ורב הקהילה הוא ד"ר פינקאס.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|18
|
|-
|1880
|176
|9,195
|-
|1910
|230
|
|-
|1920
|201
|
|-
|1930
|152
|
|-
|1941
|141
|13,297
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA167#v=onepage&q&f=false בטוניה בפנקס הקהילות הונגריה]

==קישורים חיצוניים==

* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מדגיישג'האזה

מדגיישג'האזה (בהונגרית: Medgyesegyháza) היא עיר בנפת מזקובאצ'האזה שבמחוז בקש בדרום מזרח הונגריה. עד לשואה הייתה בה קהילה יהודית. בשנת 1990 חיו בכפר 4,340 תושבים ובשנת 2021 רק 3,417 תושבים.

מדגיישג'האזה מוזכר לראשונה בכתבים משנת 1418. היישוב הפך לעיר רשמית בשנת 2009.

== יהודי מדגיישג'האזה ==
יהודים החלו להתיישב במדגיישג'האזה במחצית השנייה של המאה ה-19 ורובם עסקו במסחר בתבואה. במקום היו בית קברות יהודי, בית כנסת שנבנה בשנת 1870 ובית ספר. הקהילה השתייכה לזרם הנאולוגי.

בשנת 1942 נלקחו לעבודות כפייה צעירים יהודים ממדגיישג'האזה ונשלחו לחזית אוקראינה, שם לחמו ההונגרים לצד הגרמנים. ארבעה מבני העיירה נהרגו.

במאי 1944, כחודשיים אחרי כניסת הצבא הגרמני להונגריה, רוכזו יהודי העיירה ויהודי הכפרים שסביבה במשק סמוך ומשם הועברו כעבור שלושה שבועות לגיטו שנתחם בעיר בקשצ'בה והיה מקום ריכוז יהודי המחוז. כעבור זמן מה שולחו משם למחנה ההשמדה אושוויץ.

אחרי המלחמה חזרו לעיירה כ-20 יהודים ששרדו. ניסיון לשקם את חיי הקהילה לא עלה יפה, ותוך זמן קצר עזבו רובם את המקום. בשנת 1964 ישבה בעיירה משפחה יהודית אחת.

{| class="wikitable"
! שנה
! מספר היהודים בכפר
! כלל האוכלוסייה
|-
|1910
|65
|
|-
|1920
|52
|
|-
|1930
|60
|
|-
|1941
|47
|4,811
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA342#v=onepage&q&f=false מדגיישג'האזה בפנקס הקהילות הונגריה]

==קישורים חיצוניים==

* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה